
Lămuriri 


Cartea aceasta cu proverbe, zicători şi ghicitori este destinată 
îndeosebi elevilor şi tinerilor. Tocmai de aceea ea încorporează texte 
esenţiale şi accesibile înţelegerii lor. Plăsmuirile, inspirate din 
universul nemijlocit al oamenilor, sunt împrumutate parţial din câteva 
colecţii cu o largă circulaţie, semnalate la bibliografia selectivă cu 
caractere aldine. Insă majoritatea lor sunt extrase din culegerea noastră 


Cântece şi poezii populate româneşti, pregătită deja pentru tipar. 
Culegerea este însoţită de un aparat critic .adecvat 






despre speciile inserate în carte, glosar, bibliografie selectivi 


destinai să uşureze aprofundarea textelor ordonate alfabetic şi 
transcrise în grafia literară. 


M.M.R. 



Toate producţiile literare populare posedă, într-un anumit 
grad, valenţe cognescibile şi etice. însă proverbele şi ghicitorile 
deţin astfel de valenţe -şi aceasta s-a observat din experienţele 
existenţiale - la un nivel cu totul superior. Ele sunt două specii 
folclorice care, chiar dacă posedă anumite similitudini, îşi au 

individualitatea lor. 

Proverbele constituie o categorie folclorică destul de 
cunoscută şi de numeroasă. în mediile tradiţionale, proverbul e 
receptat cu termenii vorbă, zicală, învăţătură. Dar cel mai 
frecvent este primul termen, vorbă, însoţit deseori de adausul 
din bătrâni - adică vorbă din bătrâni. Numele speciei de proverb 
( lat. proverbium) este unul care circulă în mediile cărturăreşti şi 
s-a impus treptat, în special prin şcoală, printre tineri şi adulţi, 
încât el se vehiculează acum aproape de către toţi. Proverbul 
este o specie folclorică cu originea în vremurile îndepărtate, 
imemorabile. Căci în permanenţă omul a simţit necesitatea, pe 
măsura înaintării în timp, când acumula experienţă şi se 
îndepărta de lumea mitică, să-şi expună în construcţii lingvistice 
sintetice diversitatea atitudinilor şi varietatea gândurilor faţă de 
semenii săi şi faţă de natura atât de felurită. 

Cu timpul, proverbele, înmulţite, au colorat dialogurile orale 
ale oamenilor şi au pătruns amplu în operele scriitorilor străini 
Şi scriitorilor români, de la cronicari (Gr. Ureche, I. Neculce) şi 
cărţile populare (Alexandria, Esopia etc.) până la scriitorii 
contemporani (M. Sadoveanu, I. Aeârbiceanu, Marin Preda 

etc). 



graţie îndemnurilor romantismului, pentru a se 
culege producţii populare de către scriitori, mulţi cărturari au 
reţinut sute de proverbe, precum: Iordache Golescu, Anton 
Pann, I.C. Hinţescu, P. Ispirescu, Iuliu Zanne (cu celebra sa 
colecţie. Proverbele românilor, în 10 volume) etc. Tot în secolul 
al XlX-lea, prin cartea Cercetări asupra proverbelor române de 
G. Dem. Teodorescu, apărută în 1877, se declanşează acţiunea 

mm amplă de studiere a textelor paremiologice. Lui Teodorescu 
î-ap urmat: Moses Gaster, I. C. Chiţimia, Ov. Papadima, Ov. 
Barlea, Pavel Ruxăndoiu, C. Negreanu, Cezar Tabarcea ş.a. în 
deceniul al 8-lea dm secolul nostru interesul pentru studiul 

proverbelor a sporit vertiginos prin înfiinţarea la Drobeta-Tumu 

Se verin, datorită regretatului prof. dr. Constantin Negreanu a 

Colectivului pentru cercetarea Proverbului Românesc. într-un 

scurt răstimp, cercul a reuşit, prin eforturile lui C. Negreanu, să 

polarizeze atenţia mai multor cercetători, precum IC Chiţimia 

Pa vel Ruxăndoiu, N Constantinescu, Cezar Tabarcea, AL 

Dobre, M. M. Robea, Gabriel Gheorghe, D. Stanciu etc., să 

stabilească legături de colaborare cu cercurile ştiinţifice similare 

din străinătate, să organizeze anual sesiuni ştiinţifică 

editeze periodic publicaţia Proverbium Dacoromaniae' Deşi cu 

o existenţă efemeră, cercul a dezvoltat interesul pentru 
paremiologie. 

Proverbul este o creaţie bazată pe o bogată experienţă de 
viaţă, nemijlocită şi verificată, exprimată sintetic în propoziţii 
sau în fraze independente, deseori cu ajutorul metaforelor si al 
cuvintelor figurate, formulând un îndemn sau un sfat. Creat de 
unul sau de un grup de oameni pe temeiul unor experienţe 
existenţiale şi venticat îndelung, proverbul a dobândit o largă 
generalizare. Proverbul Dacă te bagi în hoiu, trebuie să joci, de 
pilda, este numai una din miile de astfel de plăsmuiri populare, 
fi se potriveşte unei atitudini, unei situaţii, având însă o 
independenţă deseori totală. Tocmai de aceea, el se organizează 
intr-o constmcţie stabilă, alcătuită „din două propoziţii logice cu 
intenţia de a semnala relaţia dintre ele, care pot lua forma a dbuă 
propoziţii gramaticalei în acest sens, iată numai două exemple 
concludente: Gura zice,/ Vântul duce. De ani e mare,/ Dar minte 
n-are. Anumite proverbe au cele două componente eliptice: 
Barbă lungă,/ Minte scurtă. Bun de gură,/ Rău de lucru etc, 

Pro verbul se înrudeşte îndeaproape cu alte două specii -cu 


' Mi hai 1 M. Robea, In memoriam. Constantin Negreanu (1942-1991), în 
„Revista de Etnografie şi Folclor 11 , tom. 37, 1992, nr. 2, p. 197-207 

Ov. Bârlea, Folclorul românesc, voi. II, Bucureşti, Minerva, 1983, p. 312 

maxima (sentinţa) şi zicătoarea, fiind destul de greu de 
identificat în contextele date. Totuşi maxima, de o provenienţă 
cărturărească, expune, într-o formă elaborată şi restrânsă, un 
adevăr generalizat şi acceptat. Câteva exemple: Ochii 
înţeleptului văd mai departe. Lucrul şi cumpătul închid 
medicului uşa ş.a. 

însă proverbul se apropie cel mai mult de zicătoare, încât nu 
de puţine ori se confundă. în colecţiile de folclor, ele se 
ordonează împreună. Apropierea dintre cele două categorii este 
înlesnită de forma imagistică. Raportată la proverb, deseori 
zicătoarea - releva I.C. Chiţimia - „apare ca un fragment 
dintr-un proverb “ 3 . Concepută în conexiunile ei lingvistice şi 
ideatice, zicătoarea este o expresie lingvistică populară, limitată 
la o secvenţă dintr-o propoziţie, ce defineşte, de obicei 
metaforic, atitudini, fapte sau idei, formulând o anumită 
concluzie. Caracteristicile proprii ale zicătoarei se ilustrează 
chiar din simplă lor enumerare: A umbla pe cinci cărări, A-şi 
arăta colţii. Bogat la minte ş.a. Ea, fiind flexibilă şi dependentă 
de un context, se modelează şi se concretizează numai în 
propoziţiile date. De cele mai multe ori zicătoarea 
concluzionează un îndemn, un sfat. 

Conexiunea dintre proverb şi zicătoare se manifestă amplu şi 
intim, încât în cadrul ei apare fenomenul metamorfozei în 
ambele direcţii, la ambele categorii; prin eliminarea unei 
secvenţe din textul lui, proverbul devine zicătoare, iar printr-un 
adaus adecvat la ea, zicătoarea se schimbă într-un proverb . 
Câteva exemple posibile- proverbele enunţate devin zicătorile: 
Până nu dai cu capul de toţi pereţii, nu te îndrepţi = A da cu 
capul de pereţi; Ce intră în gura lupului nu se mai poate scoate 
= A scoate din gura lupului; zicătorile următoare trec la 
proverbele: A prinde mămăliga coajă = Mămăliga când prinde 
coajă se acreşte, Bate apa-n piuă = In zadar, baţi apa-n piuă, tot 
n-o să iasă untul etc. 

Legăturile proverbului cu celelalte specii folclorice sunt 
multiple. îndeosebi prin absorbirea lui de către creatorul popular 


■ I.C. Chiţimia, Folclorul românesc în perspectivă comparată , Bucureşti, 
Minerva, 1971, p. 111. 


ţ 




















în texte. Şi prezenţa lui se detectează chiar în spaţiul unor 
producţii poetice restrânse, ca într-o strigătură satirică: Nu mă 
călca pe opinci/ Că te fac de le mănânci! 

Expresie artistică a unor trăiri profunde şi repetate, deseori 

multiseculare, proverbul n-a constituit numai un produs literar, 

mult vehiculat pentru relevarea şi plasticizarea unui fapt. ci, 

implicit, şi un mijloc de consolare a unor oameni aflaţi într-o 

stare critică şi de a le insufla acestora noi speranţe în viată. 

Tocmai de aceea orice proverb conţine un mesaj. Si acest mesaj 

este mcifrat subtil chiar în unele proverbe cu forme constatoare: 

■Le e frumos la toţi le place. Munca e cea mai bună avuţie 

Soarele răsare pentru toţi ş.a. Insă mesajul majorităţii acestor 

producţii folclorice este unul didactic, deschis şi precis 

Invocându-le frecvent fie verbal, fie în scris, oamenii ’le conferă 

destinaţii multiple, precum: avertizarea asupra luării unei 

hotărâri nefaste, formularea unui îndemn, enunţarea unui sfat 

adoptarea unei precauţii în împrejurări nebuloase s.a.O 

sumedenie de proverbe cu astfel de mesaje se exprimă prin 

construcţii imperative, cu forma afirmativă: Cască ochii la 

tocmeală,/ Nu după ce te-nşală, Să fugi de omul însemnat ca de 

dracul. Să fii bun şi blând Ia toate,/ Dar până unde se poate etc. 

şi îndeosebi cu forma negativă: Nu râde de al tu’,/ Vede-te pe 

tme» Nu te lăuda până nu faci treaba, Nu-ţi băga lingura unde 
nu-ţi fierbe oala etc. 

Registrul tematic al proverbelor este extrem de întins, 
încorporând numeroase aspecte - de.la geneza lumii până la 
elementele cotidiene. In acest sens, este ilustrativ Indicele 
tematic al unor antologii masive, cu mii de proverbe si zicători. 
Indicele respectiv prefigurează un vast tablou cu sute ’de aspecte 
tematice care mai de care mai surprinzătoare. O primă serie de 
proverbe, generate de oameni in epocile istorice anterioare, au o 
forma arhatcă, dar îşi păstrează conţinutul încă actual: 
Schimbarea domnilor,/ Bucuria nebunilor. Cum e turcul şi 
pistolul. In urma zaverei, mulţi viteji s-arată. Mai bine în 
bordeiul meu,/ Decât în casa ta. Bineînţeles că majoritatea 

> , ,. ^ u * be privesc problematica 

existenţiala contemporană. In primul rând, valenţele morale ale 

omului. înţelepciunea, cu numeroasele ei faţete, de pildă. 

polarizează zeci de proverbe care-i subliniază forţa şi 
capacitatea transformatoare a semenilor noştri: Ochii 
înţeleptului văd mai departe, înţeleptul tace şi face, înţeleptul 
făgăduieşte şi nebunul trage nădejde, întâi gândeşte şi apoi 
porneşte. Măsoară de mai multe ori/ Şi taie o singură dată, E mai 
bine să taci decât să vorbeşti de rău etc. Munca oamenilor stă, de 
asemenea, în centrul proverbelor, îndeosebi prin accentuarea 
calităţilor ei şi prin formularea unor îndemnuri la activitate 
pentru asigurarea existenţei şi pentru atingerea idealurilor: 
Munca e brăţară de aur, La treabă se vede omul ce poate, Lucml 
bine început/ E pe jumătate făcut, Omul cu meşteşug/ Trăieşte 
din belşug. Harnic ca o albină/ Strângător ca o furnică etc. 
Legată intim de muncă este învăţătura, forma de activitate a 
copiilor şi tinerilor. în văţătura inspiră o altă categorie întinsă de 
proverbe, cu relevarea rostului ei în practica vieţii şi cu 
nelipsitele îndemnuri insistente la muncă intelectuală: învăţătura 
este cea mai bună avuţie. Ai carte,/ Ai parte;/ N-ai carte,/ N-ai 
parte, Omul învăţat jire stea în frunte, învăţătura nu se cumpără. 
Banii nu aduc învăţătura, învăţătura aduce bani, învaţă la 
tinereţe,/ Ca să ştii la bătrâneţe, învăţăm cât trăim/ Şi tot 
neînvăţaţi murirn etc. Instituţiile statului, cu plusurile şi 
minusurile lor, se găsesc într-o listă bogată cu texte 
paremiologice. Şi mai ales justiţia, de care oamenii s-au lovit 
mai mult şi au cunoscut-o mai temeinic. în căutarea dreptăţii, 
justiţiabilii au încredere în instituţie, căci Judecata n-o poţi face 
cu sapa, dar rămân dezamăgiţi de corupţia slujitorilor ei - de 
tergiversarea nejustificată şi tendenţioasă a anchetelor conduse 
de către procurori, de vânzarea proceselor de către judecători: 
Legea-i după cum o fac domnii, Judecata-i cu nasul de ceară. 
Judecătorul e ca osia de căruţă: cum o ungi nu mai scârţâie, Nu 
după suman trebuie judecat omul etc. Alte numeroase 
componente tematice ce alimentează copios provereble se pot 
afla în celelalte liste ale lor. 

a f.-, • • 1 , f tl. : _ :■ V ’.v.;, . ■ i - 

In principiu, proverbele se prefigurează într-o formă 
sentenţioasă. Dar, atunci când ele sintetizează o experienţă sau 
un aspect „negativ “ se constituie în structuri satirice: 
Păzeşte-mă de găini,/ Că de câini nu mi-e frică, Râde ciob de 
oală spartă. Ştie carte până la genunchiul broaştii ş.a. 

Proverbul este una dintre cele mai scurte creaţii folclo¬ 
rice.Compoziţional, el evoluează într-un perimetru foarte res¬ 


trâns, prin una ori două propoziţii, rar mai multe. Analizate de¬ 
taliat, proverbele se organizează — concluzionează Ov. Bârlea 4 — 
în două tipuri compoziţionale, cu un profil clasic. 

Tipul sentenţios este primul tip compoziţional al speciei. El 
operează cu noţiuni de largă circulaţie şi prezintă direct 
realitatea. Tipul este particularizat printr-un set de modalităţi şi 
de clişee stilistice. Natura sentenţioasă a acestor proverbe cere 
deseori folosirea imperativului, cu formele afirmativă şi 
negativă. Şi enunţurile tipului, generalizate şi necontroversate , 
se deschid la început de propoziţie tocmai prin tiparele stilistice 
- de pildă cu formele prenumelui cine: Cine fură îşi ia răsplata, 
Cine nu învaţă ia tinereţe/ Va plânge la bătrâneţe etc.; ce: Ce-a 
semănat, aia a cules. Ce e strâmb din fire/ Anevoie se mai 
înd re aptă etc. O altă formă a acestui tip o constituie folosirea 
cumulului de substantive comune într-o propoziţie sau frază, 
menită să polarizeze atenţia asupra unui aspect important: Pâine 
şi sare/ Şi să nu te uiţi la soare, Trei lucruri nu se împrumută: 
nevasta, calul şi puşca etc. Tipul de proverb sentenţios îşi mai 
concentrează ideile prin seria imaginilor; apelânmd la unele 
mijloace stilistice, în special la personificare: Minciuna are 
picioare scurte, Vremea râde,/ Vremea plânge etc. 

Tipul imagistic este al doilea tip compoziţional al 
proverbelor. Tipul valorifică aspecte concrete, compunând 
imagini cu elemente împrumutate direct din lumea cotidiană, 
spre a servi la enunţarea constatării. EI încorporează proverbele 
propnu-zise, cu un enunţ polivalent, elementele concrete 
servind de metaforă situaţiilor similare invocate de interlocutor* *. 
Procedeele de realizare ale tipului sunt extrem de numeroae— cu 
figuri de stil şi cu clişee. 

Dintre construcţiile stilistice, remarcăm personificarea, 
destinată să creeze imagini pregnante: Râde ciob de oală spartă. 
Gardul are ochi şi zidul — urechi etc.; repetiţia, atingând toate 
componentele morfologiei, menită să accentueze nucleul 


4 Ov. Bârlea, op. cit., p. 328. 

* Ibidem, p. 331, 


* 


n 


raţional: Ban la ban trage. Casa este casă,/ Când ai o gospodină 
în casă etc., cu adjectiv. Din omul bun, bun lucru iese. Nu-i 
frumos ce e frumos/ Şi-i frumos ce-mi place mie etc., cu 
pronume: Ea îşi cântă,/ Ea îşi descântă. El judecă,/ Tot el 
spânzură; Cine are bea şi mănâncă/ Cine nu, stă şi se uită etc., cu 

verb: Cine îşi dă,/ Lui îşi dă. Ce ştie popa nu ştie satul; cu 

.. . _ . _ . _ 

adverb: încetul cu încetul/ Se face oţetul tare, Geaba vii,/ Geaba 
te duci. Geaba rupi nişte papuci etc. Nu trebuie omise, având 
aceeaşi eficacitate estetică, nici celelalte mijloace stilistice 
(comparaţia, enumeraţie, paralelismul). O altă serie de proverbe 
se bazează, ca şi la tipul sentenţios, pe clişee deja cunoscute, 
precum cu cine: Cine poate oase roade/ Cine m nici came 
moale, Cine samănă spini,/ Spini culege etc., cu construcţia 
combinată decât... mai... pentru compararea a două elemente: 
Decât mâncare stricată/ Mai bine maţe crăpate, Decât în târg cu 
papuci,/ Mai bine-n crâng cu opiniei etc., cu disjunctivele nici... 
nici: Nici în car/ Nici în 
plouă etc. ( 

Realizarea artistică completă a majorităţii proverbelor se 
întregeşte, ca la multe alte bunuri folclorice, cu aspectul 
muzical. Şi producerea sonorităţii urmează câte va căi, în locuri 
variate- prin jocuri de cuvinte: Face albul negru şi negrul în alb. 
Omul face banii şi banii pe om ş.a.; cu ajutorul rimei (asonantei) 
care segmentează enunţul în componente rimate, uneori de 
întinderea unor adevărate emistihuri, cu rimă interioară: 

A 

Duşmănia/ Strică omenia. Fala mare/ Traistă n-are, In lume 
păpuşă/ Şi-n casă mătuşă ş.a. Cultivarea simetriilor sonore 
înfrumuseţează cu diamantele lor enunţurile speciei. 

în privinţa numărului de tipuri ale proverbului, corpusul 
speciei numără aproximativ 4000 de tipuri, o uriaşă bogăţie 
spirituală a poporului român. 

* 

A doua specie a literaturii aforistice şi enigmatice o 
constituie ghicitoarea. Specia e cunoscută în nordul ţării cu 
termenul de cimilitură, iar în sudul ei (Transilvania sudică. 
Moldova sudică. Muntenia, Oltenia) cu denumirea de ghicitoare. 


teleguţă, Nici nu-i ninge,/ Nici nu-i 









Dar e vai de coada ei 



Se suie-n slava cerului 
Cât ai potcovi puricele 


La un picior. 


364 «Zăpada 

De la mine pân’ la voi, 
Numai pânze albe, moi 


371 • Zorile, cocoşii şi oamenii 


Munţii se revarsă. 


Diblele cântă. 
Viermii se mişcă. 



A cerut doamna de sus 
La doamna de jos, 
Să-i dea o maramă 
Fără pic de scamă. 


366 «Ziarul 

Dau de piatră. 
Nu se strică; 
Dau de apă, 
Se despică. 


367 • Zimbrul Moldovei 

Cine stă la Suceava-n poartă 
Şi nu cade niciodată? 

368 • Ziua 

Aleargă turcu, aleargă, 
C-a pierdut căciula neagră. 

369 • Ziua şi noaptea 

Am două fete frumoase 
Ca două crăiese: 

Una-i albă-colilie, 
Alta-i neagră-tuciurie. 

i* 

370 «Zmeul 

Voinic vârtolomete. 

Cu pipota-ntre spete, 





GLOSAR 


A 

albie, s.f. — albie; copaie mare 

i 

B 

bălai, adj; —- blond 

başca, adv. — despărţit, deosebit 

bobot, s.n. ^— precedat de în: 

întâmplare. în expresia a vorbi în 

bobote: a vorbi fără rost 

bogbet, adj. — (despre găini) cu un 

smoc de păr pe cap, moţat 

bold , s.n. — par, prăjină 

bostănel, s.m. — diminutiv de îa 

bostan = dovleac 

brezaie , s.f. — personaj mascat, om 
îmbrăcat ciudat 

brobodit, adj. — acoperit, prostit 
buburuză , s.f. — gândăcel în formă ‘ 
semisferică, cu pete roşii şi negre 
burdubos, adj. —deformat, mgre de 
.'tot 

C 


ciuciulit , adj. — strâns, ghemuit 
ciuş, interj. — strigăt pentru îndem¬ 
narea măgarului îa mers sau oprire 
clin , s.m. — bucată (triunghiulară 
etc.) de pânză, piele sau pământ 
coliliu, adj. şi s.n. — în expresia 
alb-coliliu la oameni (despre părul 
lor): complet alb 
colţun, s.m. — ciorap 
covată , s.f. — albie, vas- în care se 
depozita mălaiul 
cucui ai, adj. — cocoţat 


curmei , s.n. — bucată, capăt de funie 
pentru legat ceva sau pentru priponit 
vitele 

r 

D 

dara , s.f.—greutatea ambalajului sau 
a unui obiect; prea multă osteneală 
pentru deţinerea unui lucru minor 
daraveră , s.f. — afacere, păţanie, 
încurcătură 

dârloagă , s.f. — om neînsemnat, 
nepriceput în expresia: a ajunge slugă 
la dârloagă 

dobă , s.f. — tobă; în expresia dobă 
(tobă) de carte — a fi foarte învăţat 
diblă , s.f. — vioară (primitivă) 
dobră, s.f. — puturoasă, leneşă 
duduiană, adj. — mlădioasă, flexibilă 


huhura , vb. — (despre bufniţe) a 
scoate strigăte caracteristice speciei; 
a chiui 

burduz , s.n. -— burduf 

i f 

î 

îmbucătură , s.f. — bucătură 

M - 

mălăieţ , adj. — moale şi făinos 
(despre fructe şi legume) 
micşunea, s.f. — plantă erbacee din 
familia crucifereîor, cu flori 
parfumate 


N 

nana, s.f. — termen de respect 
adresat de către cineva unei surori 
mai mari sau unei femei mai în vârstă 

O 

oca , s.f. — veche măsură pentru 
capacităţi şi greutăţi, egală cu circa 
un litru (sau 1 kg) şi un sfert; cantitate 
de marfă egală cu această măsură 

P 

para, s.f. — monedă divizionară 
egală cu a suta parte dintr-uri leu 
vechi 

pipirig, s.m. — pitic 

polobocel, s.n. — diminutiv de la 
poloboc = butoiaş 

porumbac, adj. — (despre păsări) 
pestriţ 

* 

R 

răcoare , s.f. — în expresia a băga în 
răcori = a speria, a îngrozi pe cineva 
răzmeriţă, s.f. — răscoală, răzvrătire 
rigă, s.f. — rege 

S 

samar, s.n. — şa mare de povară 
pentru măgar sau catâr; povară pusă 
pe spatele animalelor 


steloi, s.m. — masculinul de la stea 
subinăraş, s.m. — copac 

> ’ .■■■■ * . - - 

ş 

■ * 

şofran, s.m. — plantă erbacee cu 
frunze lungi şi înguste şi cu flori 
violete 

T 

teleguţă, s.f. — diminutiv de la 
teleagă - căruţă mică cu 2 roţi 
teleleu, s.m. — om fără căpătâi; în 
expresia a umbla teleleu = a umbla 
fără rost 

tină, s.f. — noroi 
tuciuriu, adj. — negru 
tutuiană, adj. —'care zbiară, ţipă 

V 

i 

velă, s.f. — pânză de corabie care-i 
asigură deplasarea 

Z 

4 

n 1 

zaică, s.f. — gaiţă 
zăbavă, s.f. —întârziere; răgaz 
zâmbre, pi. — dorinţă arzătoare. în 
expresia a face zâmbre = a dori ceva 
foarte mult, a râvni 
zgâmboit, adj. — schimonosit 

